text: [{"text_idx": "#000002", "text": "Veika Vakasaenisi & na iVolatabu"}, {"text_idx": "#000009", "text": "O via wilika na ulutaga qo ena vosa %?"}, {"text_idx": "#000012", "text": "Dikeva o Samu, sa voleka ni 12 vakacaca na yabaki na nona vakawati: \u201cKeirau dau marautaka vakaveiwatini na ivakasala ni iVolatabu, so na gauna keirau kurabuitaka na kena yaga kei na kena rawarawa! Ena vinaka nomu bula ke o muria. Ia au diva meu muria ena veigauna, ka ni rarawa ni sega ena so na gauna, niu cudru totolo, nanumi au ga, se niu oca. Au dau kerea sara nona veivuke o Jiova meu biuta tani na rai cala. Oti au mokoti watiqu, keirau veiyaloni tale me vaka ga a sega ni dua na ka ca e yaco!\u201d"}, {"text_idx": "#000014", "text": "E kaya o Jisu Karisito ni na \u201cqai kilai ga o koya e yalomatua ena ka e cakava.\u201d (Maciu 11:19) Na iVolatabu gona e kune kina na ivakavuvuli vuku me yalomatua kina e dua. E yaga na kena ivakavuvuli kei na itovo era volai tu kina. E sega ni yalani na kedra yaga. E sega ni yalani ena itovo vakavanua se matatamata. E vakavotuya na itovo eda kilai kina na tamata qai dusi koya na iVurevure ni ka kece\u200b\u2014na Dauveibuli na Kalou o Jiova. Ena vakadinadinataki qori ke muri. Veisureti kina na iVolatabu, meda \u201ctovolea mada ka raica ni sa yalovinaka ko Jiova.\u201d (Same 34:8) O na cakava qori?"}, {"text_idx": "#000017", "text": "Keitou lotu Budha vakavuvale, keitou qai muria na kena ivakavuvuli. Au sega ga ni kila na Kalou dina."}, {"text_idx": "#000018", "text": "O dau marautaka nomu bula?"}, {"text_idx": "#000019", "text": "Sega! Levu noqu leqa. Au sega ni maroroi ilavo rawa, sega niu kila meu kunei ira vakacava na itokani vinaka, sega tale ga niu walia rawa nodrau leqa noqu itubutubu."}, {"text_idx": "#000020", "text": "E qai vinaka vakacava nomu bula?"}, {"text_idx": "#000021", "text": "Era vakavulici au ena iVolatabu eso na goneyalewa iVakadinadina i Jiova. Dau taroga nodra ivakasala niu sotava na ituvaki dredre. Era gone sara vei au, ia e momona nodra ivakasala, ra qai sega ni yavutaka ena nodra nanuma. Era vakaraitaka na ka e tukuna na iVolatabu."}, {"text_idx": "#000022", "text": "Niu sa vakila tu qo na yaga ni noqu muria na ivakavuvuli vakaivolatabu, au vakadeitaka ni qo na ivola ni Kalou, ena yaga tale ga vua e dua e saga me muria na kena ivakavuvuli. E yaga tale ga na vuli torocake, ia e vakaiyalayala ga."}, {"text_idx": "#000024", "text": "Rau mada ga noqu itubutubu rau a vuli torocake rau vakaitutu tale ga, ia sega ni wali rawa nodrau leqa. Rau tini sere sara, sega na marau rau vakila. Gauna au vuli torocake tiko kina, a tukuni vei au ni so na gauna ena rawa ni vinaka na bula ke muri na ivalavala voravora. Ia e kaya na iVolatabu ni dau guce na sasaga ni tamata, a sega tale ga ni solia vei keda na Kalou na kaukaua kei na lewa meda liutaki keda ga. Qori na vuna e dau tini botoilevu kina na veiliutaki kece vakatamata, ra qai cakacaka vakailawaki. * Nida vakamalumalumu vua na Kalou, eda na veisautaka noda bula me vinaka, da uqeti ira tale ga eso ena ka vinaka."}, {"text_idx": "#000025", "text": "Yaga vakacava vei iko na iVolatabu?"}]